cyanic-selkie/wikianc huggingface dataset:
RS «Jaycees»
RS 98 «Jaycees» var ei redningsskøyte som Redningsselskapet skaffa for å ha som redningsfartøy i Trondheimsfjorden. Fartøyet vart bygt av Oma Baatbyggeri på Stord i 1976. Det vart brukt til lækjarskyssbåt i Bindal kommune. Namnet var då «Exantippe». Båten vart kjøpt av Redningsselskapet i 1981 for 400 000 kroner. Før han vart sett i drift vart han ombygd for 650 000 kroner. Etter ombygginga var «Jaycees» 12,85 meter lang. To 185 hk dieselmotorar gav ei fart på 15 knop. Mannskapet var frivillige frå Trondheim Sjøredningskorps.
Redningsskøyta fekk namn etter Jaycees, som stod for ein del av finansieringa. Resten vart innsamla og dekt av byggefond i Redningsselskapet.
Kunstløp under Vinter-OL 2002
Kunstløp under Vinter-OL 2002 vart avvikla i dagane frå 9. til 21. februar i ein ishall i Salt Lake City. 27 kvinner og 28 karar deltok i enkeltløpa, 20 par deltok i parløp og 24 par i isdans. Ingen norske utøvarar var kvalifisert/påmeld.
Kvinner
<br style="clear:both;" />
Karar
<br style="clear:both;" />
Parløp
<br style="clear:both;" />
Isdans
<br style="clear:both;" />
Regionreforma i Noreg
Regionreforma i Noreg er ei reform av fylkesstrukturen i Noreg, der ein skal erstatta 19 fylke med 11 større regionar. Reforma er eit av dei politiske prosjekta til Regjeringa Solberg, og pågår parallelt med kommunereforma i Noreg.
Fylka Oslo, Rogaland, Møre og Romsdal og Nordland skal gjerast om til regionar frå 1. januar 2020. Det nye fylket Trøndelag (tidlegare Sør- og Nord-Trøndelag) blei oppretta 1. januar 2018, og blir ein region frå 1. januar 2020.
Dei andre seks regionane skal opprettast med verknad frå 1. januar 2020:
Stortingsvedtak
Ei stortingsmelding som definerte talet på regionar og spesifiserte rolla, strukturen og oppgåvene deira blei lagt fram 5. april 2016. Ei tilhøyrande innstilling blei lagt fram 2. juni 2016, og blei vedteken av Stortinget den 8. juni 2016 med 89 mot 9 stemmer. Ein stortingsproposisjon blei deretter lagt fram 5. april 2017, med ei medfølgjande innstilling den 1. juni 2017. Regionreforma blei endeleg vedteken av Stortinget den 8. juni 2017.
I mai 2018 gjennomførte Finnmark ei folkeavstemming]] om samanslåing med Troms fylke, der eit fleirtal på 87 % av dei som røysta stemte mot samanslåing (valdeltakinga var på 58 %).
24. september blei Kristeleg Folkeparti og Regjeringa Solberg einige om ein 50-punktsavtale for overføring av oppgåver frå stateg til regionsnivå, og forutsette at fylka om nødvendig, skulle slåast saman med tvang.
Nobels fredspriskonsert
Nobels fredspriskonsert er ein konsert som vert arrangert til ære for årets vinnar av Nobels fredspris. Han vert arrangert 11. desember, dagen etter sjølve prisutdelinga. Konserten vart i byrjinga arrangert i Oslo Spektrum, men har sidan 2015 vore halden i Telenor Arena. Nobels fredspriskonsert vart fyrste gong arrangert i 1994 og har vorte halden kvart år sidan, med unntak av 1995 då det vart arrangert ein klassisk konsert.
Fleire redigerte versjonar av konserten vert laga for ulike land, med forskjellig lengd og innhald. Det er normalt eit par kjendisar som er vertar og konferansierar for konserten, etterfylgd av fleire artistnummer og ein kort tale ved prisvinnaren. Det vert også vist eitt eller to intervju med prisvinnaren, og nokon gongar ein kort film om arbeidet åt prisvinnaren. Konserten har eigne sponsorar.
Vertar
Kilde for vertar 1994-2015:
Artistar
Mange norske og internasjonale artister har opptrådt ved de ulike konsertene. Mange ulike sjangrar har fått plass i konsertane. A-ha, Angélique Kidjo, Mari Boine, Martin Yates, Ole Edvard Antonsen, Robyn, Sinéad O'Connor, Sissel Kyrkjebø, Sting, Westlife og Youssou N'Dour er alle døme som har delteke på meir enn to konsertar. Krinkastingsorkesteret deltek under heile konserten, og spelar vanlegvis saman med nokre av artistane.
Noreg
I Noreg vert Nobels fredspriskonsert send på NRK, på TV-kanalen NRK1. Sjåartalet har variert over tid og frå år til år. I 2004 hadde konserten 966 000 seere og i 2009 902 000 seere, medan sjåartalet året etter fall til 696 000. I 2011 hadde konserten 541 000 sjåarar.
Hn/Pokémon Snap
Pokémon Snap er eit videospel fyrst gjeve ut fyr Nintendo 64, og seinare på Virtual Console på Wii. Spelet er ei deild av Pokémon-serien, og vart fyrste gong gjeve ut i Europa 15. september i 1999. Utgåva på Virtual Console er det fyrste som hev vorte brigda sidan den upphavlege utgjevingi; på Virtual Console kann ein senda bilæte ein hev teke til uppslagstavla på konsollen. Dessutan vart dømenamnet åt hovudpersonen brigda frå Todd til Todd Snap, og pokémonen Jynx fekk liten blåraud i staden fyre den upphavlege svarte. Spelet hev 63 av dei 151 upphavlege pokémonane.
Råma åt spelet
Spelet sviv um ein pokémonfotograf som heiter Todd Snap. Han vert henta åt ei øy av Professor Oak, som tarv bilæte i høg kvalitet fyr å stydja dei vitskaplege uppdagingane han hev gjort. Øyi hev fleire vêrlag, som Todd granskar med ein særeigen farkost.
Bygnaden åt spelet
I spelet kann ein ikkje røra seg fritt, men langsmed ei ruta som er fastsett på fyrehand. Medan ein rører seg langsmed denne ruta, skal ein taka bilæte av ymse pokémonar som syner seg. Ein kann taka upp til 60 bilæte på éin tur, og når turen er ferdig dømer Professor Oak eitt av bilæti som ein vel. Dette dømer han ut frå fleire haldepunkt, til dømes storleik og haldning på pokémonen og anna.
Spelet hev sjau ulike banor: strand, tunnel, vulkan, elv, hole, dal, og ei serbana uppe i skyene. Med tidi kan ein uppdaga mykje nytt i banone, til dømes nye rutor, pokémonar, eller nye vis å få ein høg poengsum på.
Roscoebreen
Roscoebreen er ein kanalisbre i Antarktis, som er 22 km lang og 5 til 9 km brei. Han endar i ein liten dal og ut i vestsida av Shackletonisen, midtvegs mellom Cape Moyes og Junction Corner. Han vart nedteikna som ein dalsøkk i mars 1912 av F. Wild og andre medlemmar frå Western Base under Australasian Antarctic Expedition leia av Mawson. Breen vart skissert på kart frå flyfoto teken av U.S. Navy Operation Highjump, 1946–47, og namngjeven av Advisory Committee on Antarctic Names (US-ACAN) etter John H. Roscoe, ein geografi som skreiv Antarctic Bibliography (Washington, 1951), og som var vitskapleg rådgjevar for direktøren i United States Antarctic Program. Roscoe tente som kartkonstruktør med den sentrale arbeidsgruppa til U.S. Navy Operation Highjump, 1946–47, og med U.S. Navy Operation Windmill, 1947–48, og assisterte sistnemnde med å opprette astronomiske kontrollstasjonar langs Wilhelm II, Queen Mary, Knox og Budd Coast.
Hero (2002)
Hero (英雄, Yīng Xióng) er ein kinesisk wuxia-film frå 2002, regissert av Zhang Yimou og med musikk av Tan Dun.
Hero kom ut i Kina den 24. oktober 2002, og var den dyraste og mest innbringande filmen i kinesisk filmhistorie fram til Red Cliff frå 2009.
Handling
Filmen går føre seg under Krigarrika-tida. Ei gruppe leiemordarar, Flygande snø (飛雪) (Maggie Cheung), Brotne sverd (殘劍) (Tony Leung) og Lang himmel (長空) (Donnie Yen), svor å ta livet av kongen av Qin (秦王) (Chen Daoming). Namnlaus (無名) (Jet Li) kjem til palasset for å kreva løn for å ha sigra over desse tre.
Uranusmånen Trinculo
Trinculo er ein av månane til Uranus. Han er mellom dei irregulære månane, og har ein diameter på kring 18 km.
Trinculo vart oppdaga 13. august 2001 av Matthew Holman, John J. Kavelaars og Dan Milisavljevic frå Dominion Astrophysical Observatory i Victoria i Britisk Columbia og ved bruk av reflektoren på 4 meter ved Cerro Tololo Inter-American Observatory i Chile.
Hollis Conway
Hollis Conway er ein tidlegare USA-amerikansk høgdehoppar som perioden 1988-92 tok medalje i øvinga i dei tre største internasjonale meisterskap på rad.
Conway kneip sølvmedaljen i høgdehopp under Sommar-OL 1988 i Seoul då han hoppa 2,36 m i fyrste forsøk. 30. juli 1989 forbetra han landsrekorden i USA til 2,39 meter. I 1991 presterte han livsbeste med 2,40 meter då han sigra i hall-VM i Sevilla, og noko seinare gjekk han til topps ved universiaden i Seattle med 2,37 m. Under verdsmeisterskapen 1991 var han nest best av dei tre utøvarane som enda opp med 2,36 m i sluttprotokollen, nok til å berge bronsen. Året etter var han ein av tre utøvarar som alle fekk bronse under sommarleikane i Barcelona.
Materiale
Materiale er eit stoff som kan brukast til å lage noko, til dømes gjennom foredling, omdanning eller samansetjing. Materialteknologi er studiet av og kunnskap om materiale. Han omfattar materialvitskap, som tek opp dei grunnleggjande kjemiske, mekaniske og fysiske eigenskapane til ulike materiale, og materialteknikk, som ser på korleis ein bruker dei som komponentar, blandemateriale eller tilsetjingsstoff i produkt.
Nokre eigenskapar som har tyding for korleis ein kan bruka materiale er om dei er harde eller mjukare, bøyelege eller ikkje, tunge eller lette, eldfaste eller ikkje, om det er magnetiskme eller leiar elektrisitet, og mykje anna. Kunnskap om materiale er viktig der ein driv med framstilling av ting, og i arkitektur,  ingeniørkunst og liknande.
Historia Augusta
Historia Augusta er ei seinromersk samling av latinske biografiar om romerske keisarar, juniorkollegaene deira og usurpatorar (tronranarar) i perioden frå 117 til 284.
Verket presenterer seg sjølv som ei samanstilling av verk frå seks ulike forfattarar (kollektivt kjende som Scriptores Historiae Augustae), skrivne i regjeringstidene til Diokletian og Konstantin den store, men det verkelege forfattarskapet til verket, den faktiske datering og hensikta med det, har lenge vore gjenstand for akademisk debatt.
Den fyrste utgjevinga etter at boktrykkarkunsten blei utvikla i Europa var i 1475.
Den kjende engelske historikaren Edward Gibbon verket med forakt som ei sensasjonalistisk samling av keisarbiografiar av «ein særs unøyaktig skribent», men lét likevel ikkje vere å bruka han. Dei største problema er dei kjeldene som er nytta, og kor mykje av innhaldet som er rein dikting. Trass i desse spørsmåla, er verjet den einaste samanhengande forklaringa for mykje av perioden det tek for seg, og er såleis blitt jamleg evaluert på nytt sidan moderne historikarar ikkje er villige til å oppgje ei såpass unik kjelde til mogleg informasjon, trass i at ho heilt klart er upåliteleg på mange nivå.
Tittel og omfang
Tittelen på verket blei gjeve av Isaac Casaubon, som framstilte ei kritisk utgåve i 1603 (saman med Claudius Salmasius). Han arbeidde frå ein kompleks manuskripttradisjon med eit tal ulike versjonar. Kor omfattande verket var sirkulert og lese i senantikken er ikkje mogleg å vita, men omfattande sitat frå det er funne i tekstar til forfattarar frå 500- til 800-talet, og dei fremste manuskripta er òg daterte til 800- eller 900-talet. Editio princeps, den fyrste trykte utgåva, blei laga i Milano i 1475. Dei seks forfattarane – «Aelius Spartianus», «Iulius Capitolinus», «Vulcacius Gallicanus», «Aelius Lampridius», «Trebellius Pollio» og «Flavius Vopiscus (frå Siracusa)» – dedikerte biografiane til Diocletian, Konstantin og ei rekkje private personar, og såleis skreiv dei alle tilsynelatande ein gong på slutten av 200- og tidleg på 300-talet.
Biografiane handlar om keisarane frå Hadrian til Carinus og Numerianus. Ein seksjon dekker regjeringstidene til Filip arabaren, Decius, Gallus og Aemilianus. Slutten av styret til Valerianus manglar derimot i alle versjonar av manuskript, og det er blitt argumentert at biografiane til Nerva og Trajan er gått tapt frå byrjinga av manuskriptet. Det kan antyda at samanstillinga kan ha vore ei direkte fortsetjing av historieverket til Sveton. Det har òg vorte teoretisert at lacuna (manglande seksjon i eit manuskript) kan ha vore eit bevisst litterært grep av forfattaren/forfattarane for å unngå arbeidet med å dekka keisarar som det kan ha vore lite kjeldemateriale å sitera frå.
Sjølv om heile bøker (delar) er vigd kortvarige eller i ein del tilfelle ikkje-eksisterende usurpatorar, er det ingen uavhengige biografiar for keisar Quintillus og Florianus, som berre er kortvarig noterte mot slutten av biografiane til dei respektive forgjengarane sine, Claudius Gothicus og Tacitus. Rundt 300 år etter utgåva til Casaubon, sjølv om mykje av Historia Augusta blei behandla med stor skepsis, blei ho likevel nytta som ei autentisk kjelde, faktisk òg av Edward Gibbon i fyrste band av Romerrikets nedgang og fall (1776).
Royal Society
Royal Society i London er eit vitskapssamfunn som vart grunnlagt i 1660 ved Gresham College i London rett etter ei forelesning av Christopher Wren. Samfunnet blir nemnt første gongen som «kongeleg» påfølgjande år, og gjer hevt på å vere det eldste lærde samfunnet i sitt slag som enno eksisterer. Det tyske vitskapsakademiet Leopoldina gjer krav på å vere det eldste kontinuerlege og eksisterande samfunnet sidan den noverande organisasjonen sporar røtene si tilbake til danninga i 1652 av det som då vart kalla for Academia Naturae Curiosorum. Likevel vart Royal Society gjeve kongeleg charter i 1660 og Leopoldina i Tyskland vart ikkje offisielt gjeve charter før i 1687. Nært tilknytt er Royal Irish Academy, grunnlagt i 1782. Royal Society of Edinburgh er derimot eit sjølvstendig skotsk akademi.
Royal Society fungerer som det nasjonale vitskapsakademiet i Storbritannia og utgjer ein medlemsorganisasjon i Science Council (det britiske vitenskapsrådet). Medlemstalet er 1240 (fellows – forkorta som FRS og blir plassert etter namna til medlemmane) som blir valde blant vitskapsfolk i Storbritannia, Irland og Samveldet av nasjonar. Forskarar frå andre land kan òg veljast til ein av dei 125 stolane for utanlandske medlemmar (foreign members – ForMemRS).
Det fulle namnet til vitskapssamfunnet er «The Royal Society of London for the Improvement of Natural Knowledge», men det vert som regel berre kalla the Royal Society, eller sjølv berre the Royal. Det fungerer som eit vitskapsakademi for Storbritannia og mottek finansiering frå regjeringa. Medlemskapar, gjeve for livet, blir løna til vitskapelege forskarar etter at dei er valde av eksisterande medlemmar, og det vert rekna som ei stor ære. Svenske Carl von Linné (1707–1778), vart utanlandsk medlem den 3. mai 1753.
Skipinga
Royal Society vart grunnlagt i 1660, berre nokre få månader etter at kong Karl II av England var vorte restaurert, av medlemmar av éit eller to anten hemmelege eller uformelle samfunn. Royal Society naut tillita og den offisielle støtta til det gjeninnførte monarkiet. Den «nye» eller «eksperimentelle» form for filosofi hadde generelt vorte nedvurdert av aristoteliske akademi, men det hadde vorte fremja av Francis Bacon i boka hans Det nye Atlantis (1627).
Eit forma kongeleg charter om innlemming passerte Det store seglet til riket (eit segl som symboliserte monarken si godkjenning av viktige dokument) den 15. juli 1662, og såleis vart «The Royal Society of London» danna med matematikaren Lord Brouncker som den første presidenten, og med Robert Hooke utpeikt som «kurator» (leiar) for eksperiment i november 1662. Eit andre kongeleg charter vart gjeve segl den 23. april 1663 som namngav kongen sjølv som grunnleggjaren til samfunnet og endra namnet til «The Royal Society of London for the Improvement of Natural Knowledge». Dronninga er i dag vernaren til samfunnet, og den regjerande monarken har alltid vore vernar av samfunnet sidan det vart grunnlagd.
Mottoet til Royal Society er «Nullius in Verba» (latin for «Av ingen sine ord», eller «ta ingen sitt ord for det», det fulle sitatet frå Quintus Horatius Flaccus – Nullius addictus judicare in verba magistri – utvidast til ein gullstandard for objektivitet: «Ikkje tvinga til å sverje til orda til nokon herre», skjønt samfunnet sjølv føretrekkjer omsetjinga «Inkje i orda», og den tidlegare presidenten Robert May føretrekte «Respektere faktum», som signaliserer forpliktinga til samfunnet til å etablere sanninga i vitskaplege saker gjennom eksperiment og bevis enn via å sitere ein autoritet. Sjølv om dette synest opplagt i dag var det filosofiske grunnlaget for Royal Society ulikt frå tidlegare filosofiar som skolastikken, som etablerte vitskapleg sanning basert på deduktiv logikk, i samsvar med himmelsk forsyn og sitat av slike antikke autoritetar som Aristoteles. Faktisk representerte samfunnet den endelege sigeren for visjonen til munken Roger Bacon, òg kjent som Doctor Mirabilis, som hadde kjempa mot skolastiske autoritetar i eit forsøk på å etablere ein slik sanningsbasert lærdom på 1200-talet.
Historisk filosofi og tyding
Royal Society såg for seg eit nettverk over heile jorda som eit felles gjerande, eit «verdsrike av lærdom», og streva etter å fjerne språkbarrierane innanfor vitskapane. Samfunnet var dedisert til fri flyt av informasjon og oppmuntra kommunikasjon. Særleg Boyle byrja praksisen med å reporterar eksperimenta sine i stor detalj slik at andre kunne gjenta dei, i motsetnad til tidlegare alkymistar. Isaac Newton var ein praktiserande alkymist og assistenten hans John Theophilus Desaguliers, ein demonstrator for Royal Society, var ein framståande frimurar. I løpet av 1700-talet vart frimurarlosjar i Frankrike ein kanal for å distribuere vitskaplege tekster som ikkje kunne bli offentleggjort (sjå John Toland).
Framgangsmåten ved Royal Society innebar at det rapporterte at til dømes kinesiske alkymistar sine påståtte drykk for udødelegheit som ikkje var faktum. Royal Society greidde faktisk å setje dåverande overtru overfor omfattande testing, til dømes ved plassere ein edderkopp på eit bord og spreie ein sirkel av salt rundt han for å sjå om teorien om at han ikkje ville gå over saltet var riktig eller ikkje. Edderkoppen forlét umiddelbart sirkelen, og det motprova myten.
Kjende medlemmar
Blant dei første medlemmane kan nemnast Robert Boyle, John Evelyn, Robert Hooke, William Petty, John Wallis, John Wilkins, Thomas Willis og sir Christopher Wren. Isaac Newton forelas om den optiske teorien sin for samfunnet og var president i Royal Society i tida 1703 til 1727.
Andre kjende medlemmar av Royal Society har vore Charles Darwin og Ernest Rutherford, den seinare presidenten og seinare fysikaren Stephen Hawking.
Einaste nolevande nordmann som er medlem er Per Andersen. Tidlegare norske medlemmar har blant anna vore Bernt Anker, Carsten Anker, Vilhelm Bjerknes, Christopher Hansteen, Johan Hjort, Olaf Holtedahl, Sophus Lie og Lars Onsager. Det har gått gjennomsnittleg 40 år mellom kvar gong ein nordmann er vorte teke opp i The Royal Society.
Presidenten i Royal Society
Presidenten i Royal Society (PRS) blir vald for ein mandatperiode på fem år og blir rekruttert blant forskarane i Det britiske samveldet. Sitjande president er sidan 1. desember 2010 genetikar Paul Nurse.
Uranusmånen Sycorax
Sycorax er ein av månane til Uranus. Med ein diameter på kring 150 km er han den største irregulære månen til planeten.
Fjodor II av Russland
Fjodor II var tsar av Russland frå 13. april 1605 til han vart drepen 20. juni same året.
Fjodor var fødd i Moskva medan far hans, Boris Godunov var Russlands regent. Etter faren vart tsar i 1598 tok den store urotida i Russland. 16 år gammal tok Fjodor våren 1605 over som tsar, etter faren døydde brått.
Den 11. juni 1605 kom sendebod frå «den falske Dmitrij» til Moskva, og krevde truna for Dmitrij. Fjodor fekk ikkje stønad frå hoffet, i staden tok ei gruppe bojarar kontroll over Kreml og fengsla Fjodor. Den 20. juni same år vart han myrda ved bustaden i Kreml, saman med mor si. Offisielt døydde han av forgiftning, men ifylgje den svenske sendemannen Per Erlesund viste liket av Fjodor spor av valdsam kamp.
Fjodor er gravlagd framfor katedralen ved Troitse-Sergijeva Lavra i Sergijev Posad.
Fotoalbum
Eit fotoalbum inneheld ei samling av fotografi og har ofte form og fasong som ei bok. Det finst både fotoalbum med plastlommer til å skyve bileta inn i, og album med blanke sider der ein må lime inn bileta. Ein del album er ringpermar. Mange likar å lage flotte album der dei skriv tekst til bileta, klipper, limer, set inn klistremerke og liknande. Dette kallast også scrapbooking.
Med verdsveven kan ein no lage eit online fotoalbum, eit elektronisk fotoalbum der brukarane kan laste opp bilete og dele dei med vener og familie.
Lou Reed av Lou Reed
Lou Reed er debutalbumet til den amerikanske musikaren Lou Reed som soloartist, gjeve ut i april 1972 på RCA Records, to år etter at han slutta i The Velvet Underground.
Albumet vart produsert av Richard Robinson og Reed og vart spelt inn i London med studiomusikarar. To av dei, Rick Wakeman og Steve Howe, kom frå det britiske progrockbandet Yes. Wakeman sa om innspelinga at «lysa måtte vere slått av slik at ingen kunne sjå.» Albumet vart spelt inn i Morgan Studios i London, i desember 1971 og januar 1972.
Med auka interesse for The Velvet Underground var det store forventningar til dette albumet, men resultatet vart skuffande både kommersielt og hos kritikarane, og nådde berre 189. plass på Billboard 200. Det består av åtte nye innspelingar av Velvet Underground-songar som ikkje var gjevne ut før, og to nye songar, «Going Down» og «Berlin». Sistnemnde vart spelt inn på ny som tittelsporet for albumet Berlin i 1973.
Medverkande
Henta frå plateomslaget til Lou Reed.
Produksjon
Nakh-språk
Nakh-språk er ei lita språkgruppe som blir snakka i republikkene Tsjetsjenia og Ingusjetia i Russland og i Georgia.
Nakh-språka vert no sett på som ein grein av den dagestanske språkfamilien. Tidlegare vart dei likevel klassifisert som ein separat nord-sentral kaukasisk språkfamilie.
Einar Sandberg
Einar Sandberg, var ein norsk kunstmålar fødd i Fredrikstad.
Han gjekk i lære hos Johan Nordhagen, Erik Werenskiold, Kristian Zahrtmann i København åra 1903-05, og Henri Matisse i Paris i 1909-10. Sandberg busette seg på Lillehammer og vart ein av dei såkalla Lillehammermålarane, karar som Thorvald Erichsen, Lars Jorde, Henrik Sørensen og fleire. Han er særleg kjend for sine landsskapmåleri i grøne fargar og heile, forenkla former. Elles måla han både interørbilete og figurbilete.
Sakkunnig vitne
Eit sakkunnig vitne eller ekspertvitne er ein person som vitnar i ei rettssak som ekspert innanfor eit særskild fagfelt. Eit slikt vitne kan ha oppnådd ekspertisen sin gjennom utdanning, trening, sertifisering, særskilde evner eller erfaringar, og kan bruka denne til å gje si tolking av prov eller faktum. Sakkunnige tvitne kan også gje skriftlege ekspertprov innanfor feltet der dei har ekspertise. Vitnemåla deira kan bli forsøkt tilbakeviste av vitnemål frå andre kunnige, eller av andre prov eller fakta.
Historie
Bruken av ekspertar i rettstvistar går tilbake til oldtida. I det gamle Babylonia kunne ein til dømes nytta jordmødrer som ekspertar innan spørsmål om svangerskap, jomfrudom og kvinneleg fruktbarheit. Romarriket nytta jordmødrer på same vis, i tillgg til handskriftekspertar og landmålarar. Det kodifiserte regelverket kring av ekspertvitne og høvet til å bruka vitnesbyrd og vitskaplege prov frå dei har utvikla seg betydeleg i det vestlege rettssystemet dei siste 250 åra. Konseptet med å tillata eit sakkunnig vitne å vitne i ein rettssituasjon og leggja fram meiningsfulle bevis om fakta til andre vitne blei fyrst introdusert i engelsk rett av lord Mansfield i saka Folkes v. Chadd i 1782, der ein sivilingeniør, John Smeaton, fekk løyve til å gje ei vitskapleg grunna uttaling som ikkje var eit reint vitnesbyrd. Denne saka blir ofte rekna som grunnlaget for moderne reglar om ekspertvitneforklaring i Common Law-område.
Nokre typiske område der ein kan bruka ekspertisen til sakkunnig er omfanget av skader, mental tilstand, grunnen til at noko feila, tap av inntekt, pleiekostnader og liknande. I ei sak knytt til åndsrett kan ein ekspert bli gjeven to eksemplar musikk, tekstar, krinskort eller liknande og beden om å greia ut om graden av likskap mellom dei.
Den amerikanske rettsregelen kjend som Frye test stammar frå saka Frye v. United States (1923). Denne seier at vitskapen bak sakkunnige vitnesprov må vera generelt akseptert for at ein skal kunna tillata dei. Saka dreidde seg om ein kunne bruka løgndetektor og eit ekspertvitne som forklarte funna frå han for å visa uskuld. Dette blei ikkje godteke av retten.
Superlåg frekvens
Superlåg frekvens (SLF) er elektromagnetisk stråling i området mellom 30 og 300 hertz.
Scottbreen i Aust-Antarktis
Scottbreen er ein isbre som er 7 km brei og over 32 km lang, som flyt nord-nordvest til kysten av Antarktis mellom Denmanbreen og Mill Island. Han vart oppdaga av Western Base frå Australasian Antarctic Expedition (1911-1914) under Mawson og kalla opp etter kaptein Robert F. Scott.
Skål
Skål eller bolle er eit ope, rundt ilåt som ein kan ha mat eller drikke oppi. Det kan brukast til tillaging, oppbevaring og servering av næringsmiddel. Ei skål er ofte mindre enn ein bolle. Ordet «skål» stammar frå norrønt skál, og er i slekt med orda «skal», «skjel» og «skalle».
I tillegg til daglegdags bruk kan skåler ha seremoniell tyding som offerskål eller døypefont.
Mylopótamos
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Teignmouth
Teignmouth  er ein by i grevskapet Devon i England. Han har kring 14 500 innbyggjarar. Han ligg på nordbreidda av munningen til elva Teign.
I 1690 var byen den siste staden i England som vart invadert av ein fiendtleg styrke. Byen voks fram frå ei fiskehamn tilknytt torskeindustrien i Newfoundland til ein fasjonabel feriestad i georgtida og voks raskt då South Devon-jernbanen nådde byen i 1846.
Musikkgruppa Muse kjem frå Teignmouth.
Uppingham
Uppingham  er ein marknadsby i grevskapet Rutland i England. Han har kring 4000 innbyggjarar. Byen ligg om lag 9 km sør for byen Oakham.
Ultralåg frekvens
Ultralåg frekvens (ULF) er elektromagnetisk stråling i området mellom 300 og 3000 hertz. Bølgjelengda er på 100–1000 kilometer.
John Debney
Debney er fødd og oppvaksen i Glendale i California. Som seksåring tok han gitartimar, og spelte i rockeband på college. Etter college tok han ein grad i musikkomposisjon ved California Institute of Arts før han starta å jobba for Disney. Sidan har han arbeidd seg oppover og er i dag mest kjend for å ha komponert musikken til filmar som The Passion of the Christ, Sin City, Et kongerike for en lama og Iron Man 2.
Grønlands heimestyre
Grønlands heimestyre er den politiske forvaltinga av Grønland. Grønlands heimestyre består av Grønlands Landsting, som er ei folkevald forsamling (parlament), og Grønlands Landsstyre (regjering), som er politisk ansvarleg for den daglege drifta av heimestyret. Landsstyret har òg ei rekkje direktorat under seg.
Heimestyreordninga er ein forvaltingsmodell som Danmark har både på Grønland og Færøyane og Finland på Åland. Han inneber at Grønland har eiga lovgivande og forvaltningsmessig styresmakt på alle samfunnsmessige område, unntatt politi, rettsvesen, utanrikspolitikk og det militære.
Før heimestyreordninga
I 1953 endra Grønland status frå å vera ein koloni under Danmark, til at innbyggjarane der vart likestilde med danske borgarar. Men òg tidlegare har det vore ei gradvis auke av Grønlands medråderett.
Frå 1860 etablerte Danmark Forstanderskap i alle koloniområda. Dette gav Grønland medråderett i samfunnsutviklinga. Forstandarskapa var ei slag «fattigkasse», som hjelpte dei fattigaste, og dei som hadde kome opp i økonomiske problem. Dei hadde òg ei avgrensa politistyresmakt.
I 1911 vart forstanderskapa oppløyst, og erstatta med to Landsråd; eit for Sydgrønland og eit for Nordgrønland. Samstundes vart kommuneråda oppretta. Landråda var både rådgjevande organ ovafor danske styresmakter, og dei handsama sjølv enkeltsaker som vart oversendt dei frå Danmark. Landråda hadde òg styresmakt til å foreslå nye lóvar for landsdelen dei representerte.
Frå 1925 vart det etablert sysselråd, med representantar frå både Danmark og Grønland. Dette var eit samarbeid mellom danske embedsmenn og grønlandske kommunerådsformenn.
I 1951 fekk Grønland endeleg si første einhetlege forsamling, då dei to landråda vart slått saman til eitt; Grønlands Landsting. Landstinget er forlauparen til dagens Heimestyre, og fungerte heilt til 1979 då Heimestyret vart etablert.
Eit mogleg framtidig sjølvstyre
Hjemmestyret er i ein prosess for å oppnå sjølvstyre innanfor det danske riksfellesskapet. Grønlands Landsstyre vedtok ved årsskiftet 1999-2000 å nedsetja ein sjølvstyrekommisjon; Selvstyrekommissionen. Bakgrunnen var den utviklinga som hadde skjedd sidan heimestyret vart innført i 1979, der ein såg at stadig fleire saksområder vart overteke av hjemmestyret, samstundes med at Grønlands tilhøve til omverda har endra seg. Ei slik endring er t.d. Danmarks medlemskap i EU, der Danmark i stigande grad overfører kompetanse til EU. Samstundes føregår det i verda ein generell globaliseringsprosess, som krev at Grønland sjølvstendig kan ivareta sina interesser. På den bakgrunnen fann det dåverande Landsstyret det naudsynt å setja i verk eit arbeid for å klårleggja Grønlands framtidige stilling innanfor riksfellesskapet.
Ei anna viktig oppgåve var dessutan å skildra heimestyrets noverande forfatningsrettslege stilling, og dessutan å utarbeida eit grunnlag for å utvikla Grønlands sjølvstende innanfor ramane til riksfellesskapet.
Kommisjonen leverte rapporten sin 11. april 2003, der han foreslo ein «Partnerskapstraktat mellom Grønland og Danmark om Grønlands sjølvråderett». Dette skulle signalisera at det òg i framtida var ønskeleg med eit godt og tett tilhøve mellom partane til riksfellesskapet, og at tilhøvet skulle baserast på oppfattinga av likeverdige partar, som gjensidig respekterer kvarandre. Det er Selvstyrekommissionen sitt syn at sjølvstyre så langt det er mogleg bør baserast på ein sjølvberande økonomi, der Danmarks tilskott til Grønland på sikt vert redusert vesentleg. Difor var det viktig i framtida å fokusera på den samla økonomien i samfunnet, ikkje minst Grønlands handel med utlandet.
Rapporten vart handsama i Grønlands Landsting, og det vart utarbeidd eit mandat for forhandling med den danske regjeringa. Forhandlingane resulterte i at Grønlands landstyreformann, Hans Enoksen, og den danske statsministeren, Anders Fogh Rasmussen, den 21. juni 2004, på 25-årsdagen for innføring av heimestyre i Grønland, underskreiv ein fullmakt for ein grønlandsk-dansk Fælleskommission for Sjølvstyre. Hovudoppgåva for kommisjonen er, med utgangspunkt i Grønlands noverande forfatningsmessige plassering, og i samsvar med sjølvråderetten til det grønlandske folket i samsvar med folkeretten, å foreslå korleis dei grønlandske styresmaktene kan overta ytterlegare kompetanse og ansvar, der dette er forfatningsmessig mogleg.
Grønlandsk-dansk Selvstyrekommission vart frå 2006 leia av Jonathan Motzfeldt.
På Folketinget etablerte dei 4 grønlandske representantane ei samarbeidsgruppe som jobbar for grønlandsk sjølvstende. Denne gruppa heiter Den Nordatlantiske Gruppa.
Dauphin
Le Dauphin var tittelen til tronarvingen til den franske trona under Valois- og Bourbon-dynastia.
Guy VIII, greven av Vienne, hadde ein delfin på våpenskjoldet sitt og fekk tilnamnet le Dauphin (fransk for delfin). Denne tittelen vart ført vidare i slekta fram til 1349, der Humbert II selde eigedomane sine, kalla Dauphiné, til kong Filip VI med vilkåret om at at tronarvingen til Frankrike skulle ha tittelen le Dauphin.
Den første franske prinsen som vart kalla le Dauphin var Johan II, som overtok trona etter Filip. Den siste var hertugen av Angoulême, son av Karl X, som sa frå seg tittelen i 1830.
Det spanske kvinnelandslaget i handball
Spania sitt kvinnelandslag i handball er det kvinnelege landslaget i handball for Spania. Det representerer landet i internasjonale handballturneringar, og vert regulert av Real Federación Española de Balonmano. Landslaget kvalifiserte seg til sin fyrste internasjonale meisterskap i 1979.
Resultat i internasjonale turneringar
''Resultata som er vist under er berre turneringar der Spania har delteke. Turneringar dei ikkje har tatt del i er ikkje førte opp.''
Hargreavesbreen
Hargreavesbreen er ein kort, bratt isbre som flyt nordvest mellom Nils Larsenfjellet og Widerøefjellet i Sør-Rondane i Antarktis. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og kalla opp etter R.B. Hargreaves, ein flyfotograf på fotografiflyturane under Operasjon Highjump i området og andre kystområde mellom 14 °E og 164 °E.
San Diego County
San Diego County er eit fylke lengst sør i den USA-amerikanske delstaten California. Fylket, som ligg langs Stillehavet og i sør grensar mot staten Mexico, har ikring 3,3, millionar ibuarar. Flatevidda er 11 720 km², av dette er 830 km² vatn.
Ski-VM 1958
Verdsmeisterskapen på ski i nordiske greiner 1958 vart arrangert i perioden 1. til 9. mars 1958 i Lahti i Finland. Åtte tevlingar vart avvikla i løpet av meisterskapen, seks for menn og to for kvinner.
15 km
Dato: 4. mars
30 km
Dato: 2. mars
50 km
Dato: 8. mars
10 km
Dato: 5. mars
3 x 5 km stafett
Dato: 7. mars
Hopp/15 km
Dato: 2. og 3. mars
Skihopping
Dato: 9. mars
Uranusmånen Margaret
Margaret er ein av månane til Uranus. Han vert rekna til dei irregulære månane grunna den store eksentrisiteten og banehellinga som banen hans har, sjølv om han går i bane i same retninga som dei regulære månane. Margaret har ein diameter på kring 20 km.
Hovinbekken
Hovinbekken i Oslo, som opphavleg heitte Hasla og dessutan òg har vore kalla Klosterelva, Nonneelva og Munkebekken, er ein av dei bekkane i Oslo som går gjennom store utbygde område, og difor er vorte lagt i røyr på mesteparten av sin ferd ned gjennom byen mot Bjørvika i Indre Oslofjord. No går bekken i røyr frå Gladengen og ut i Akerselva, men vart opna att gjennom skulpturparken på Klosterenga i samband med at denne parken vart bygd. Opphavleg har bekken gått ut i Bjørvika i sitt eige bekkefar. Det vert no gjort mykje for å få bekken fram i ljoset att på utvalde strekningar, både av di opne bekkefar tek betre unna for nedbør, og av di bekken er eit attraktivt innslag i parkar og grøntområde.
Kjeldene til Hovinbekken ligg i skogsmarka i Grefsen- og Årvollsområdet, men bekken får tilførsle frå andre bekker under vegs; dei fleste av dei er òg lagt i røyr. Før den store lukkinga av bekken i 1879 rann han open heile vegen ned forbi Ensjø, Jordal, og Klosterenga og ut i Bjørvika nedanfor dagens kryss mellom gatene Grønlandsleiret og Schweigaards gate. Ved oset låg Nonneseter kloster i mellomalderen, og dette var årsaka til at bekken vart kalla Klosterelva eller Nonneelva. Nemninga «elv» kan tyde på at det var mykje større vassføring i bekken tidlegare enn det er i dag. Klosterelva var grensa for mellomalderbyen Oslo mot nord, og elva Alna utgjorde grensa mot sør.
Glesbygd
Oppgåvene Glesbygdsverket hadde, blei teke over av Myndigheten för tillväxtpolitiska utvärderingar och analyser og Tillväxtverket. Dei definerer 'glesbygd' som eit område som har «mer än 45 minuters bilresa till en tätort med över 3000 invånare» Berre mindre delar av Småland, Öland og Gotland, vestre Svealand, bitar av Roslagen og Bergslagen og størstedelen av Norrlands innland vert å rekne som glesbygd etter denne definisjonen. I tillegg kjem øyar utan fast tilknyting til land, som til dømes Koster og Ven.
Men i røynda blir glesbygd ofte definert litt romslegare, slik at alt som ikkje er tettstad eller tettfolka landsbygd, blir sett på som glesbygd. Små samfunn og stader som har ein demografisk og økonomisk tilbakegang, blir med dette inkludert i omgrepet.
Dei kommunane som har flest innbyggarar (2005) som kan klassifiserast som glesbygd er
Låg frekvens
Langbølge viser ofte til den delen av LF-frekvensområdet (30–300 kHz) som overfører kommersielle AM-kringkastingssendingar. Desse er i området frå 153 kHz til 279 kHz i Europa og store deler av verda.
Bølgelengda er mellom 1 km og 10 km.
Fram til 1995 vart NRK P1 send over langbølge frå ein sender på Kløfta utanfor Oslo. Den einaste norske langbølgesendaren i 2017 var Ingøy kringkaster, som sende på 153 kHz.
St Patrick's Cathedral i Auckland
Cathedral of St. Patrick and St. Joseph (maori Te Whare Karakia o Hato Pateriki raua ko Hato Hohepa), ofte berre kalla St. Patrick’s Cathedral, er domkyrkja for det katolske bispedømet Auckland på New Zealand. Ho ligg sentralt i Auckland. Kyrkja blei skipa som eit kapell på 1840-talet av Jean Baptiste Pompallier, den første katolske biskopen på New Zealand. Den noverande bygningen blei reist på 1880-talet. Rundt 3000 held messe ved kyrkja kvar sundag.
Llyn y Fan Fawr
Innsjøen ligg i eit dalsøkk danna under den siste istida. Elva Nant y Llyn renn frå innsjøen og vidare til River Tawe. Vatnet ligg om lag 605 meter over havet.
Llyn y Fan Fach ligg 3 km lenger mot vest.
Moresby i Cumbria
Moresby er ein busetnad og eit civil parish i Borough of Copeland i Cumbria i England. Ved folketeljinga i 2001 hadde han eit folketal på 1,280, noko som hadde auka til 1,997 ved folketeljinga i 2011. Moresby ligg ved vestkysten av Cumbria. Moresby Hall er ein verna bygning, ein av tre Grade I-lista bygningar i Copeland. Namnet på bygningen og landsbyen har truleg kome frå ein familie som slo seg ned i området.
Det var ein romersk festning ved Moresby, som ein går ut frå heitte Gabrosentum. Ein kan sjå omkinsen av han på flybilde og på bakken. St Bridget's Church ligg i det nordaustlege hjørnet av festningstaden. Kyrkja og Moresby Hall ligg på vestsida av A595-vegen, men dei fleste bur i Low Moresby på austsida.
Namn
Namnet er sett saman av Maurice og bȳ, der det fyrste var eit utbreidd helgennamn på kontinentet og bȳ er eit gammalengelsk ord frå norrønt býr, som tyder 'busetnad'.
Oodnadatta
Oodnadatta er ein tettstad i den australske delstaten Sør-Australia. Namnet kjem frå aboriginarspråket arrernte og tyder 'mulgablome'. Ved folketeljinga i 2006 hadde staden 277 innbyggjarar — 150 mannlege og 127 kvinnelege. 103 av dei rekna seg som aboriginarar.
Habsburg-Spania
Habsburg-Spania syner til spansk historie på 1500- og 1600-talet (1506–1700), då Spania vart regjert av ei stor grein av Habsburg-dynastiet. Under habsburgstyret (hovudsakleg under Karl V og Filip II av Spania) vart Spania på sitt mektigaste og kontrollerte område frå Amerika til Austindia i Asia, Nederlanda (som omfatta område som i dag er i Frankrike og Tyskland), ein del av dagens Italia i Europa og frå 1580 til 1640 Portugal, Det portugisiske imperiet og forskjellige andre område som Malta i Middelhavet og små enklavar som Ceuta og Oran i Nord-Afrika. I alt var Habsburg-Spania i godt over eit hundreår den største stormakta i verda. Av den årsaka vert denne perioden av spansk historie òg kalla «ekspansjonstida».
Etter å ha dominert Europa politisk og militært gjennom det meste av Habsburg-styret, fekk Spania gradvis mindre makt under dei seinare Habsburg-kongane, hovudsakleg på slutten av 1600-talet.
Habsburg-pra var òg ein spansk gullalder for kulturell oppblomstring. Av dei viktigaste kulturelle personane i denne perioden finn ein Diego Velázquez, El Greco, Miguel de Cervantes, Teresa of Ávila, Pedro Calderón de la Barca, Francisco de Vitoria, Domingo de Soto og Francisco Suárez.
Slumdog Millionaire
Slumdog Millionaire – Han som hadde svar på alt er ein britisk film frå 2008 regissert av Danny Boyle. Filmen er basert på boka Q&A av Vikas Swarup, og er spelt inn i India. Filmen vann publikumsprisen under Toronto Internasjonale Filmfestival i 2008.
Filmen følgjer gatebarnet Jamal Malik frå han er ein ung gut til han som ein ung mann deltek i den indiske versjonen av Vil du bli millionær?. Gjennom spørsmåla vert Jamal si historie fortald.
Reisa mot vest
Reisen mot Vest  (kinesisk skrift 西游记; pinyin Xīyóujì; Wade-Giles Hsiyu-chi) er ein av dei fire klassiske romanane i kinesisk litteratur. Han kom fyrst ut anonymt i 1590-åra under Ming-dynastiet. Sjølv om det ikkje finst direkte bevis på kven som skreiv forteljinga, er forfattarskapen tradisjonelt blitt tilagt Wu Cheng'en.
Romanen er ei fiktiv og mytologisk forteljing om den buddhistiske munken Xuanzang si pilegrimsferd til India under Tang-dynastiet for å henta sutraene. Bodhisattvaen Guan Yin gjev, etter ønske frå Buddha Amitabha, denne oppgåva til munken og dei tre disiplane og vernarane hans: apen (Sūn Wùkōng), grisen (Zhū Bājiè) og sandmonsteret Shā Wùjìng.
Nonneseter kloster i Oslo
Nonneseter kloster i mellomalderbyen Oslo har vore eit kloster for kvinner, og har mest truleg høyrd til  benediktinarordenen, sjølv om det ikkje er råd å stadfesta dette. Klosteret er kjend frå skriftlege kjelder frå 1161, ettersom det er omtalt i Soga om Håkon Herdebrei (kap. 17) i samband med kampane mellom kong Inge og Håkon Herdebrei. Difor er det truleg at klosteret vart skipa i 1100-åra, kan hende i fyrste fjerdeparten av 1100-talet og etter initiativ av Oslobiskopen. Det skal ha vore rikt og ha hatt ein sentral posisjon i si tid, og vart truleg lagt ned i 1547 som fylgje av at den romerskkatolske kyrkja i Noreg vart utradert under reformasjonen som den dansk-norske kongen sette i gang.
Det er no ikkje noko att av klosteret eller av klosterkyrkja, som var vigd til gudsmora, Jomfru Maria, og difor ikkje heilt visst kvar klosteret låg. Truleg har mesteparten av kyrkja vorte fjerna då bygarden Schweigaardsgate 50 i Gamlebyen vart bygd i 1887. Eit murt hjørne av ein kvadersteinsbygning som vart funne i grunnen under gata i 1879 kan vere eit av hjørna i kyrkja. Dette hjørnet låg på staden der den tidlegare «Munkeklostergaarden» sto i Schweigaards gate, nær krysset med gata Grønlandsleiret. Denne bygningen vart i 1602-1603 omtalt som del av «det gamle kloster Aaslo», og det vart sagt at det då vart lagt «nye bjelker i det krysshus ud fra den store kirke». I 1616 vart klosterets «kirkemur» overdratt Oslos borgarskap til bruk som materialar til bygging/reparasjon av rådhuset. Ved nybygging på denne tomta i 1757 kom det for dagen fleire restar av murar og ei mengd skjelett etter gravlagde menneske. Ved arkeologiske granskingar i det såkalla Hollenderkvartalet i Grønlandsleiret/ Schweigaardsgate, vart det i Grønlandsleiret 61 funne ein mur i aust-vestgåande lei med graver på sørsida, og dette kan ha vore ein nordre mur kring kyrkjegarden til klosteret. Elles er klosteret lite kjent i arkeologisk samanheng. Men det er altså mykje som tydar på at klosteret har lege på denne staden, og såleis utanfor mellomalderbyen i nord, på nordsida av Hovinbekken.
Slumdog Millionaire
Slumdog Millionaire – Han som hadde svar på alt hadde norsk premiere 23. januar 2009.
Prisar
Filmen vann åtte av de ti prisane han var nominert til under Oscar-utdelinga i 2009, blant anna for beste film og beste regi og blei kåra til beste film i 2008 av The National Board of Review. Filmen var nominert i fire kategoriar under 2008-utgåva av Golden Globes, og vann alle fire: for beste dramafilm, beste regissør, beste manus og beste filmmusikk.
Her i Noreg vann han Amandaprisen for beste utanlandske kinofilm i 2009.
Helge Løvland
Karriere
Løvland var son til ein lærar, kyrkjesongar og gardbrukar i Froland. Sjølv flytta til Kristiania for å gå gymnas, og seinare utdanne seg til offiser. I hovudstaden byrja han å drive med idrett og melde seg inn i IF Ørnulf. Frå 1914 sanka han seg NM-medaljar i friidrettsøvingar som 110 meter hekk, lengdehopp og diskoskasting. I 1918 vart han tildelt kongepokalen for sitt hekkeløp. Året etter vann han fire NM-gull, og fekk som den fyrste utøvaren kongepokal to år på rad. Same året, 1919, vart han tildelt Egebergs Ærespris for sine bragder i friidrett og turn.
Løvland vert framom alt hugsa for tikamp-tevlinga under Sommar-OL 1920 i Antwerpen. Halvvegs i tikampen låg han på fjerdeplass, Brutus Hamilton frå USA var i teten. Etter eit strålande hekkeløp og den etterfylgjande diskoskastinga gjekk Løvland opp i leiinga, før Hamilton vann stavhopp og på ny tok teten. Han beheldt leiinga «da Løvland mislyktes i en av sine spesialøvelser – spydkast». I den tiande og avsluttande øvinga 1500 meter måtte Løvland slå Hamilton med ni sekundar. Han sprang 9,4 sekundar fortare enn US-amerikanaren, og var dermed olympisk meister. Tidlegare i sommarleikane vart Løvland femtemann i femkampen.
Løvland var idrettsinspektør frå 1921 til 1930, deretter generalsekretær i Norges Landsforbund for Idrett og Norges olympiske komité fram til 1940. Under andre verdskrigen sat han fengsla frå 1943 i dei tyske fangeleirane Schildberg og Luckenwalde. Han var sidan idrettskonsulent i Hæren, og frå 1948 til 1955 formann i Forsvarets idrettsråd.
Løvland, som i 1916 var med å stifte Froland Idrettslag, vart av Froland kommune og private sponsorar heidra med eit minnesmerke, avduka i Froland 9. juni 2001.
Corona Schröter
Corona Elisabeth Wilhelmine Schröter var ein tysk komponist, sopransongar og skodespelar.
Liv og virke
Familien flytta til Leipzig der Corona Schröter fekk songundervisning av Johann Adam Hiller. I Leipzig vart ho kjend med Johann Wolfgang von Goethe. Han vart inntatt i henne, og etter at han flytta til Weimar, hjelpte han henne til post som hoffvokalist og kammersongar byen. I Weimar gjekk ho òg på den Goethe-støtta teikneskulen Fürstliche freie Zeichenschule. Corona Schröter var gåverik på mange område, også som skodespelar, og ho vart midtpunkt i Goethes Liebhabertheater der ho mellom anna var den første som gestalta Iphigenie i dramaet Iphigenie auf Tauris (1789).
Schröter tonesette Goethes syngespel Die Fischerin og spelte hovudrolla under uroppføringa i Tiefurt 1782. Ho var den første som tonesette Goethes Erlkönig (1782). I 1786 gav ho ut ei samling på 25 lieder.
Frå 1788 trekte Schröter seg gradvis vekk frå hofflivet og i 1801 flytta ho og den mangeårige venninna Wilhelmine Probst til Ilmenau i Hertugdømet Sachsen-Weimar-Eisenach i dagens Thüringen. Eit år seinare døydde Schröter der av tuberkulose.
Royal Opera House
Royal Opera House er eit operahus i London. Det blir også kalla «Covent Garden» etter området det ligg i, eller berre «The Garden». Bygningen blir brukt av Royal Opera, Royal Ballet og Orchestra of the Royal Opera House.
Hovudauditoriet er verna som Grade I.
Yate
Yate  er ein by i grevskapet Gloucestershire i England. Han har kring 22 000 innbyggjarar og ligg heilt i sørvest i Cotswold Hills, 19 km nordaust for Bristol. Byen Chipping Sodbury har vokse saman med Yate i aust. Yate utvikla seg frå ein landsby til ein planlagd by i 1960-åra, delvis for å fungere som ein pendlarby for Bristol.
Walmer
Walmer  er ein by ved kysten av grevskapet Kent i England. Han har kring 6500 innbyggjarar og ligg 10 km nordaust for Dover. Han ligg nær Deal, og nytter mange av tenestene i nabobyen.